කෙසේ හෝ කතිකා කරගත් පරිදි සතියේ දිනක උදෑසන 9ට පමණ ඇගේ නිවසට එන ලෙස අපගේ කෙනෙකුට ඇය දැන්වූවාය. ඒ අනුව නියමිත වෙලාවට නියමිත පරිදි ඔහු එම නිවසට ගියේය. සුඛෝපභෝගී නිවාස පිරි එම පටුමග සැබැවින්ම සුපිරි සල්ලිකාර මිනිසුන්ගේය. ශර්මිලා කී පරිදි ඔහු ඇගේ නිවස ඉදිරියට ගියේය. ගේට්ටුව අසල කැමරාවක් තිබෙන අතර ඒ අසලවූ මයික්‍රෆෝනයෙන් ඔහු ආ බව දැන්වූ විගසම ගේට්ටුව ස්වයංක්‍රිීයව විවෘත වුණා. පසුව ඔහු ඇතුළට ගියවිගස ගේට්ටුව නැවතත් වැසුණි. ඉතා අලංකාර සුවිසල් නිවසක් වූ එහි සුපිරි මෝටර් රථයක්ද නවත්වා තිබුණි. රාත්‍රී ඇඳුමින්ම සැරසී දොර විවර කර අප සගයාව ඇතුළට ගත්තේ ශර්මිලාය. ශර්මිලා යනු නිතැනින්ම නෙත් ඇද ගන්නා සුරූපී කාන්තාවකි. සමාගමක ධනවත් සමූහ අධ්‍යක්ෂකවරයෙකුගේ බිරිඳ වන ඇය විවාහ වී වසර 6ක් පමණ විය. සැමියා ඇයට වඩා දස වසරකින් වැඩිමල් තරමක් පෘස්ථුල ශරීරයක් හිමි අයෙකු විය. මෙම වෙලාව වනවිට ඇය පමණක් තනිවම නිවසේ ගත කරයි. සේවිකාවද එළියට යවා ඇති අතර නැවත සේවිකාව සහ ඇගේ දරුවා නිවසට එන්නේ දහවල් 12.30ට පමණ බව ඇය පැවසුවාය.
ඇගේ දරුවා නිවසට පැමිණෙන්නේ කීයටද?
දහවල් 12.30ට